**Førerpatrulje**

**Oppdrag 1**

**Mål**:

Etablering av førerpatruljen i troppen/ troppens terminliste.

**Hensikt:**

Å skape en forståelse for at det er viktig å sette av tid til førerpatruljearbeid.

**Gjennomføring:**

1. Førerpatruljen skal vedta terminliste for troppen for første termin 2016.

Det skal planlegges med;

* minst 2 patruljemøter i halvåret for nyetablerte førerpatruljer, og minst ett patruljemøte pr mnd for etablerte førerpatruljer
* minst 1 patruljetur for alle troppens patruljer
* ett førerpatruljemøte pr mnd, og en førerpatruljetur rundt påsketider
1. Diskutere førerpatruljens rolle i troppen. Her er det viktig at troppsleder har lest innledningen som følger med. Denne kan gjerne også legges ved en innkalling til et eventuelt troppsting (se forslag til gjennomføring).

**Forslag til** **framgangsmåte**: Legg opp denne oppgaven som et troppsting etter lesten fra gruppe- eller kretsting. Lag ordentlig innkalling med saksliste, og velg ordstyrer og referent.

*Vi ønsker oss tilbakemelding på hvordan dette fungerte, eller andre metoder dere benyttet.*

Førerpatruljen må finne møtetid som passer best for dem – her er noen tips:

En annen dag i uka:

Dette egner seg antagelig best for etablerte førerpatruljer der peffene og for så vidt også lederne er genuint opptatt av å drive med speiding.

Samme dag og tid, resten av troppen har fri:

Utfordringen er kontinuiteten for resten av troppen, samt at noen finner det vanskelig å holde orden på hvilke uker det ikke er noe tilbud for øvrige troppsspeidere.

Samme dag og tid, resten av troppen får et annet tilbud:

Dette krever mye lederressurser samt at ikke hele troppsledelsen får deltatt på førerpatruljemøtet.

Samme dag – oppmøte 1,5 – 2t før patruljemøte/troppsmøte:

Dette kan også godt hende at funker best for etablerte førerpatruljer med interesserte peffer. Modellen innebærer selvsagt at troppsledelsen har anledning til å møte såpass tidlig.

Samme dag – etter troppsmøtet/patruljemøtet:

Dette kan bli sent?

Andre ideer? Helgemøter?